Хасан Улусой: Като баща се притеснявам за децата в училищата на ФЕТО в България - 24chasa.bg\nhttps://www.24chasa.bg/mnenia/article/7555070 Хасан Улусой: Като баща се притеснявам за децата в училищата на ФЕТО в България Хасан Улусой: Като баща се притеснявам за децата в училищата на ФЕТО в България Георги Милков www.24chasa.bg\n12.07.2019 07:00; Георги Милков\nД-р Хасан Улусой е посланик на Турция в България от 21 ноември 2017 г. Роден е на 15 септември 1966 г. в Гьореле/Гиресун. Завършил е Факултета по политически науки на Истанбулския университет и е защитил докторантура в Близкоизточния технически университет. Служил е в дипломатически мисии на Турция в Нигерия, Иран и Швейцария, бил е и зам.-постоянен представител в ПП на Съвета на Европа в Страсбург. Първият му пост като посланик е бил в Ниамей, Нигер (2012-2014). СНИМКА: Румяна Тонeва\nНе знаем какво наливат в главите на учениците и с какви идеи ги тровят, затова родителите им трябва да внимават, казва турският посланик у нас\n- Г-н посланик, тези дни се навършват 3 години от опита за държавен преврат в Турция. Отърси ли се страната от шока, който преживя през юли 2016 г?\n- Вярвам, че много неща се промениха и постигнахме голям прогрес от тогава, но нека преди това да припомня на хората в приятелска и съюзническа страна като България какво се случи. Това бе най-кървавата терористична атака, правена някога в Турция. Направен бе опит да бъдат убити президентът и членове на правителството, парламентът бе бомбардиран, както президентството и други важни институции.\nТова не бе просто опит за държавен преврат, а за промяна на конституционния ред и демократично избраните институции в страната.\nТози опит бе извършен от ФЕТО – терористичната организация на Фетулах Гюлен и инфилтрираните от нея хора в армията и службите за сигурност. И наистина беше голям шок за Турция, затова сме благодарни на всички приятелски страни, които тогава ни подкрепиха. Трябва да подчертая, че от самото начало приятелска и съседска\nБългария бе до нас,\nв подкрепа на нашата\nВ онази нощ турските граждани излязоха на улицата, за да защитят демократичните устои на страната. Мнозина бяха убити от метежниците терористи – 251 души загубиха живота си, а ранените бяха повече от 2000. Това беше голяма драма за Турция, но както казах, за тези три години постигнахме голям прогрес в изкореняване на структурите на ФЕТО, както в Турция, така и в други страни, където тези елементи живееха.\nВ продължение на много години мрежите на ФЕТО съществуваха под прикритието на благотворителни организации, но по същество това е криминална структура с много лица. Едно от тези лица бе инфилтрирано сред армията. За 40 години те бяха навлезли във всички сфери на обществото, докато не направиха опит за смяна на конституционния ред в страната.\n- Каква е съдбата на заговорниците?\n- Много от тези хора бяха заловени, арестувани, дадени под съд. Вече има и много издадени присъди. Осъдителни присъди бяха издадени на повече от 3000 терористи, участници или помагачи в опита за преврат. Разбира се, турското законодателство предвижда всякакви вътрешноправни механизми и всички тези хора могат да обжалват присъдите си на по-горна инстанция, стигайки до Конституционния съд, след което има възможност и да се обърнат към съда в Страсбург. Така че това е един дълъг процес. Но могат да се кажат две сигурни неща.\nПърво, бе установено по един категоричен начин кой стои зад опита за преврат. Това е Фетулах Гюлен. Има достатъчно самопризнания и доказателства за това как са давани инструкциите, ясна е цялата схема на заговора и кой стои зад него.\nРазбира се, продължават опитите лидерът на ФЕТО да бъде екстрадиран от САЩ, но засега няма прогрес по този въпрос.\nДругото сигурно нещо е, че\nструктурите на ФЕТО\nбяха разкрити и прочистени.\nПоради тази причина много хора бяха отстранени от служба. Вече повече от 6000 души се върнаха на своите длъжности. Бе създадена и специална комисия, която приема жалби на хора, които смятат, че са безпричинно отстранени. Общо 126 хил. души са подали жалби в комисията и техните досиета се проверяват.\nОсвен в държавната администрация хората на ФЕТО бяха намерили място и в различни сфери на турското общество – в икономиката, в медиите, в образователната система, здравеопазването, банковото дело, въобще навсякъде. Дейността на фирмите им, служещи за параван, бе прекратена.\n- С тези хора не беше ли по-трудно да се справите?\n- Те също до голяма степен бяха възпрени, но нашите усилия трябва да продължат, защото никога не можем да бъдем сигурни, че тези идеи са изкоренени. Няма как да сме сигурни с хора, които са индоктринирани, чиито мозъци са били промити.\nТова е опасно и за страните, в които някои от тези хора в момента живеят. Въпреки всичко за тези 3 години бе постигнат голям успех. Много международни организации обявиха ФЕТО за терористична група, като например Организацията за ислямска кооперация (ОИК), Азиатската парламентарна асамблея, а дори и някои държави като Пакистан и Севернокипърската турска република излязоха със съдебни решения по този въпрос. Това е също голям прогрес.\n- Има ли хора, свързани с ФЕТО, които се крият в България?\n- Още в самото начало ние поискахме тези хора да бъдат екстрадирани и това се случи.\n- И вече няма такива?\n- Има хора, които по някакъв начин са свързани с ФЕТО, както и в други страни по света. Но всичко зависи от съответното законодателство, от конкретния случай, дали има извършени престъпления на територията на въпросната страна и т.н. Но тези, които бяха свързани с опита за държавен преврат, бяха екстрадирани вече, за което сме благодарни на българските власти. По линия на антитероризма ние имаме чудесно сътрудничество с Министерството на вътрешните работи и прокуратурата.\nГолемият проблем идва от факта, че хората на ФЕТО са откривали училища почти навсякъде по света, също така вестници, издателства, бизнес организации... Занимавали са се с благотворителност и т.н. Формално не са нарушавали законите на съответните страни, но са били като спящи клетки на организацията. Най-притеснителен е случаят с училищата. Навсякъде те са регистрирани според местното законодателство и са на добро ниво, дават стипендии на местни ученици,\nцялата им дейност е\nсъвсем легална. Но те рекрутират\nдецата и ги индоктринират.\nТова, което наливат в главите им, е скритата опасност. Възпитаниците на тези училища биха могли един ден да представляват опасност за интересите на въпросната държава.\nЗатова досега от над 20 страни постигнахме повече от 100 екстрадиции по този въпрос. А в други 18 страни училищата бяха прехвърлени към турската фондация “Маариф”, която е спонсорирана от турската държава и целта е да преобразува училищата на ФЕТО в нормални училища.\nВ други 36 страни тези училища бяха окончателно затворени. Това са главно африкански и азиатски страни, но има и няколко такива училища в европейски страни.\n- В България мисля, че има 2 такива училища, какво мислите за тях?\n- Знам, че има такива училища и в България, свързани с тази структура. Правим демарши по този въпрос. Изглежда, че всичко е съгласно законовите процедури на вашата страна.\nМога само да предупредя родителите на децата, които учат в тези училища, да са бдителни. Трябва да внимават, защото децата им могат да бъдат засегнати. Ние не знаем какво се налива в главите на тези деца и с какви идеи са тровени. Притесняваме се за бъдещето на тези деца. Казвам го съвсем сърдечно и искрено, като баща.\nИначе още веднъж мога да благодаря на българските власти за подкрепата.\n- Преди европейските избори в България се получи недоразумение с едно ваше изказване за българите, които говорят турски, което бе възприето от някои среди като искане за задължително изучаване на турски език в България.\n- Всичко, което казах тогава, може да се прочете и дори да се види и чуе едно към едно, защото го качихме в социалните медии на турски и на български език и като текст, и като видео. Това, което казвам, е много ясно. Думите ми бяха интерпретирани и предадени неправилно.\nАз съм в България почти 2 г. вече и целта ни е една – да насърчаваме българо-турските отношения във всички насоки. Турция няма негативен дневен ред спрямо България, мога да ви уверя, а и мисля, че всички българи, които познавам, знаят това.\nРазбира се, има хора и кръгове, които разбират нещата по друг начин. Но ще подчертая още веднъж, Турция няма никакви лоши намерения към България, единствената цел е да насърчаваме културата на съвместно и добросъседско съществуване.\nНие сме съседи и това не може да се промени. Винаги ще сме съседи. Затова просто трябва да живеем в разбирателство и добросъседство. Това е единственото, което се опитвам да правя тук.\nНе трябва да забравяме и друго, ние сме съюзници. Намираме се в един общ отбранителен съюз – НАТО – вече 15 г. Но дори и много преди това. Даже по време на Първата световна война сме били съюзници.\nса били в Добруджа\nрамо до рамо с българските\nвойници, воювали са на една страна и са умирали заедно. Гробовете им са там, в Добруджа. Посетих ги и си дадох сметка, че тези турски войници са умрели, защитавайки България.\nРазбира се, 4 години по-рано, в Балканската война, българи и турци воюват едни срещу други, но после имаме голям обрат. И мисля, че това е началото на нашето съюзничество. Сега сме заедно в НАТО и слава Богу не сме имали повече такъв горчив опит.\n- Сега битката помежду ни е на друг фронт - коя страна да вземе завода на “Фолксваген”.\n- Това не е битка, по-скоро е състезание. Не следя случая отблизо, но мисля, че и други страни участват в тази надпревара. Нека спечели по-добрият.\nНо дори и ако вземем тази голяма инвестиция, тя би могла да спомогне за по-голям икономически обмен помежду ни. Ако например в Турция има голяма инвестиция, това може да доведе до странични инвестиции и в България. И обратното.\nИма много турски инвеститори, които произвеждат тук, в България, автомобилни части за европейски компании. Близостта създава възможности за коопериране и джойнт венчър. Всяка голяма турска инвестиция в България се отразява положително на хората, а и на отношенията ни. Затова нека да заложим на позитивното.


Времето ви струва повече от 20 стотинки | Finko\nOctober 28, 2013 October 28, 2013 finko Консулт\nВ този ред на мисли реших да ви разкажа една скорошна случка, която леко ме разсмя и същевременно ме накара да се замисля. Срещнах своя приятелка, която не бях виждал отдавна. Беше забързана, изнервена, закъсняваше за нещо. Каза, че бърза да отиде до спирката на тролея, защото на две спирки разстояние имало клон на нейната банка и трябва спешно да изтеги пари. Погледнах я, усмихнах се и й показах банкомата – точно до нас. Тя обаче беше категорична „Откъде да знам колко пари ще ми вземат при тегленето?”. И бързайки, нервно се запъти да търси клона на банката, вместо да си свърши работата за секунди.\nРазказвам ви тази случка, защото мисля, че е безумие да си късаш нервите без причина, когато имаш всички условия без главоболия, бързане и разправии да си свършиш работата.\nМного хора се оплакват, че т.нар. „такса банкомат” расте, а дори не си правят труда да разберат всъщност каква е тя. И да преценят дали всъщност не е по-добре да си изтеглят парите на момента от най-близкия банкомат, независимо че е на друга банка, вместо да ходят до клон на своята банка. Лично за мен е много по-добре да платя 0.20 лв., дори 1 лв. и да си взема парите веднага, вместо да вися по опашки, да чакам, да търся клон на своята банка, да се подписвам на разни бележки… В общия случай, ако устройството е на банката, издала дебитната карта, услугата струва между 0.10 и 0.30 лв., а ако е на друга банка, цената е около 1 лв. Има и карти, с които тегленето е безплатно. Въпросът е като клиенти да знаем какво искаме, за да го открием. Такава е например картата Debit MasterCard на Fibank. С нея тегленето на всички банкомати в България е без такса. За част от дебитните карти на ДСК също няма такси, но ако теглите на банкомат на ДСК.\nМожете да изтеглите както 20 лв. наведнъж, така и 200 лв. – таксата пак ще си е 20 стотинки например. Дори и когато е 1 лв., защото теглите на чужд банкомат, почти винаги е по-добре, отколкото да ходите до банката си или да търсите неин банкомат например. И да губите време. Парите идват при тези, които ги харчат! А времето не идва при никого, то просто лети!\nбанкомат времето Парите сметки такса банкомат технологии


Ухо - слабата точка на човека\nУхо – слабата точка на човека\nУвреждането на ушите е една от честите причини за търсене на медицинска помощ от представители на всички възрастови групи на населението. Повредите могат да бъдат много разнообразни по своя характер, а е резултат от много фактори: изцеление на ухото, в резултат на механични повреди на разкъсване на тъпанчето или нараняване на вътрешното ухо, причинено от акустичен шок или въздействие. Какво са повредени орган на слуха, какво да се прави на първа помощ на пострадалия и как да се избегнат травми на ухото? MedAboutMe ще отговори на въпросите.\n1 Видове травми на ушите и техните причини\n2 Първа помощ за наранявания на ушите\n3 Предотвратяване на травма на ушите\nВидове травми на ушите и техните причини\nУврежданията до ушите често се получават от по-силния пол. По този начин, на повърхността на травмата на ухото се случва при мъжете 49% по-склонни от жените на слуховия нерв – с 88%, а травматична ампутация на ушната мида – 139% повече от тази на нежния пол. Основните причини за нараняване на ушите при мъжете са злополуки и битки.\nТравма може да бъде изложен на всички части на органа на слуха: външната, средното и вътрешното ухо. Най-често срещаните видове наранявания са следните:\nПърва помощ за наранявания на ушите\nЗаболяването на ушите може да има различна степен на тежест.При някои от тях жертвата може да се справя сама, без да прибягва до помощта на лекар. Други изискват спешна медицинска намеса.\nНеобходима е медицинска помощ в следните случаи:\nДействията за предоставяне на първа помощ за нараняване на ушите се определят от естеството на щетите и степента на тяхната сериозност.\nС дребни рани (разфасовки, ухапвания от насекоми и др.) На външната част на ухото е необходимо да се лекува засегнатата област с антисептично средство и след това да се приложи стерилна (ако не е възможно – просто чиста) превръзка. В случай на пълно отделяне на ушната мида, тя трябва да бъде обвита с чиста влажна кърпа, може да бъде покрита с лед и транспортирана заедно с жертвата до клиниката в рамките на не повече от 8-10 часа.\nВ случай на измръзване на ушите (степен на светлина), първо е необходимо да се възстанови циркулацията в тях, за която ушите трябва да се затоплят с длани, да се обвие главата на пациента с кърпа или да се постави шапка. По-добре е да поставиш пострадалия в топла стая и да му дариш топъл чай. Тежки случаи на измръзване (наличие на блистери, тъканна некроза) се лекуват в болница.\nАко чужд обект е влязъл в ухото, а когато главата е наклонена на страната на засегнатото ухо, то може да излезе само по себе си. За да извлечете чуждо тяло е възможно с помощта на пинсети, когато ръбът му е плитък, той е добре видим и има възможност да го хванете. Не можете да се опитате да почистите ухото с ухо пръчка или друг предмет, което може да предизвика по-нататъшен напредък във вътрешността на чуждо тяло и повреда на тимпаничната мембрана. Ако влезете в ухото на насекомото, трябва да наклоните главата си отстрани на засегнатото ухо, бавно излейте малко топла вода в ушния канал, което ще повдигне насекомото на повърхността.\nС лека баротрамума (временна загуба на слух, задръстване на ухото и болезнени усещания в нея) ситуацията се подобрява след няколко движения на дъвчене или преглъщане. В случай на по-тежки симптоми, трябва да сложите стерилна превръзка на външната част на ухото и да отидете при лекар.\nПървата помощ в случай на мозъчно сътресение е да се елиминира причината, която го е причинила (придвижване на пациента на тихо място) и, както при баротраума, прилагането на стерилна превръзка.След това трябва да последва незабавното предаване на жертвата на лекаря. Ако течност от ухото стъбла, трябва да постави пациента в страничната засегнати ухото надолу, за да се улесни изпразване.\nТежка звукова травма, може да се разглежда като един вид сътресение, оказване на първа помощ в същото време, подобна на описаната по-горе. Хронична звукова травма, също се развива постепенно, така че не се нуждаят от доболничната помощ. Тяхното лечение се извършва в специализирани клиники или отдели.\nПредотвратяване на травма на ушите\nВ повечето случаи, травми на ухото може да бъде предотвратено, е важно да се знае и да се следват някои правила.\nПравилното почистване ухо е в почистване на замърсяванията и сяра ушната мида и видимата част на ушния канал. За да направите това, е достатъчно да ги измиете със сапун, докато правите душ. Тя може да се използва за същите процедура памучни тампони, във всеки случай, без да се опитва да ги влиза в ухото, което води до риск от нараняване на тъкан и бутане дълбочина сяра и мръсотия. Слуз външния слухов канал е снабден със специални влакна, което се пречиства ухо независимо напредване радиално външно всички натрупани отпадъчни вещества.Ако по някаква причина този процес е нарушен и например се образуват серни предпазители, отоларингологът се занимава с отстраняването им.\nИзползването на бонбони или дъвки може да се предпази от неприятното усещане на запушени уши по време на пътуване с въздух: преглъщането на движенията спомага за изравняване на налягането между външната среда и ушната кал. В случай на дълбоководно гмуркане трябва стриктно да се спазват изискванията на инструкциите за безопасност, за да се избегне баротраума. Не се препоръчва да пътувате с самолети или да се гмуркате с назална конгестия или ушни заболявания. Еякулацията на ухото и с прекомерна усърдие – и баротраума с лека степен, също могат да се получат при издухване, затова е важно да направите това правилно: да почиствате една ноздра, трябва да затегнете плътно другата.\nЗа да предотвратите замъгляване на ухото по време на очаквания силен звук (експлозия, изстрел), отворете устата. За да избегнете наранявания от удари, трябва да защитите главата си по време на някои спортове (хокей, колоездене, планински и водни ски и т.н.).\nАкустичното нараняване може да бъде предотвратено с помощта на слушалки, слушалки, необходими в съответните отрасли (ковачество, машиностроене,дървообработващи, металургични магазини). Експертите препоръчват да се избегне високо ниво на шум при развлекателни събития: концерти, дискотеки, нощни клубове. Трябва също така да намалите силата на звука на слушалките на играчите, което е особено опасно поради прякото му въздействие върху ушите.\nУхото е органът на слуха и равновесието. Внимателното и внимателно отношение към него ще позволи да се запазят тези важни за живота способности в продължение на много години.


by Dani on Нед 13 Апр 2008, 22:38\nМасажът и гимнастиката трябва да се правят на всички здрави кърмачета. Полезни са и при деца с лош апетит, ниско тегло, леки деформации на скелета, забавено двигателно и психическо развитие, за често боледуващи деца, а така също за застрашени и боледуващи от леки и средни форми на рахит.\nМасажът и гимнастиката се забраняват при всички температурни състояния, при тежък рахит, в активния стадий на рахита, при кръвни и кожни заболявания, големи пъпни и ингвинални хернии, органически заболявания на сърцето, черния дроб, бъбреците, белия дроб, костната система.\nЗапочва се около 4-ата седмица след раждането. Прави се 1 до 1 1/2 часа след нахранване, най-добре сутрин по време на първото бодърстване. Детето се съблича съвсем голо и се поставя върху твърда повърхност (маса), покрита с одеало, мушама и чаршаф. Стаята да е добре проветрена и температурата на въздуха да е 21 – 22° С. Извършващият масажа трябвя да бъде с изрязани нокти, без пръстени, часовник и гривни, с добре измити и затоплени ръце. Не се препоръчва използването на вазелин, освен ако кожата на детето е много суха. Масажът се прави в строга последователност: ръце, гърди, корем, крака, гръб. Започва се с ръцете и се извършват всички видове масаж, след което се преминава на гърдите и т.н. Винаги се почва с поглаждане и се завършва с него. По средата се прави размачкване, после разтриване и почукване.\nПоглаждане на ръце. (от втория месец до края на първата годинка) Детето е поставено по гръб. При поглаждане на дясната ръка детето хваща палеца на лявата ръка на масажиращия, а с дясната се извършват последователни поглаждания от китката към рамото. Ръката на детето се обхваща така, че палецът да се движи по вътрешната страна на ръчичката, а пръстите – по външната. След извършване на 4 до 5 поглаждания се прехвърля на лявата ръка. Поглажда се по същия начин, но сменете ръцете си – детето хваща десния палец, а се масажира с лявата ръка.\nПоглаждане на гърдите. (от втория месец до края на първата годинка) Поставят се дланите и пръстите напречно да гръдния кош върху долната му част, като пръстите на двете ръце са насочени едни срещу други и почти се допират. Извършва се поглаждане нагоре, като се отдалечават пръстите и се обхващат с тях раменете на детето. С плавно движение на ръцете се продължава поглаждането надолу, като пръстите влизат под мишниците, леко се разтварят и с бързо изтеглящо движение поглаждат междуребрените мускули и се събират над средата на гръдния кош. Извършва се 4-5 пъти.\nПоглаждане на корема. (от втория месец до края на първата годинка) Поставя се дясната ръка върху корема на детето така, че основата на палец да бъде върху пъпа му, а пръстите да сочат към десния му крак. Поглаждането се извършва кръгообразно, в посока на часовниковата стрелка, докато пръстите достигнат слабинната гънка над левия крак. За център на това кръгообразно движение служи основата на палеца, който остава върху средата на корема (пъпа). Извършва се 4-5 пъти.\nПоглаждане на краката. (от втория месец до края на първата годинка) Започва се с десния крак, като се обхваща в областта на глезена межу показалец и средния пръст на лявата ръка, а палеца се поставя върху ходилната част на стъпалото. С дясната ръка се поглажда 4 до 5 пъти от глезена до таза, подобно на поглаждането на ръцете. След това се поглажда левия крак.\nПоглаждане на гърба. (от втория месец до края на първата годинка) Обръща се детето да легне по корем. Поглаждането се извършва с гърба на дланите и пръстите, от двете страни на гръбначния стълб. Започва се с долната част на гръдния кош и се стига до раменете на детето. След това се извършва поглаждане в обратна посока (отгоре надолу), но с дланите на ръцете. Нагоре и надолу се поглажда 4-5 пъти.\nПоставяне по корем. (от втория месец до шестия месец) Поставено по корем през втория месец дете повдига глава, макар и за кратко време. Започва се поставяне в това положение по време на бодърстване отначало за 10 до 15 секунди като постепенно се увеличава времето до 10 минути. Това движение помага развитието на главата. То се прави и през второто тримесечие, докато детето започне да се обръща от гръб по корем.\nРефлексно пълзене. (от втория месец до четвъртия месец) Прави се, когато детето вече може да повдига и задържа главата си поставено по корем. За тази цел се подпира с длан на едната ръка стъпалата му, когато краката са сгънати в коленните стави. Детето се отблъсква рефлексно, при което изправя краката си и се придвижва напред. Този рефлекс изчезва нормално след 1 до 2 месеца.\nПочукване. (от края на втория или третия месец до края на първата годинка) Когато повишеният мускулен тонус на ръцете и краката намалее, се прави почукване на ръцете, краката и гърба. Почукването на крайниците се прави с леки ритмични движения с вътрешната страна на върховете на пръстите. Почукването на гърба се прави по цялата му повърхност, като се избягва кръста, където са разположени бъбреците. Извършва се с външната страна на върховете на пръстите, като дланите са обърнати нагоре. Движенията наподобяват удари по барабан.\nРазмачкване. (от средата на третия месец до края на първата годинка) Само на крайниците. При размачкване на ръцете детето хваща палеца на едната ръка както при поглаждането, а с другата се обхващат кръгообразно крайника му с палеца и показалеца и се извършват 6 до 8 ритмични притискания от китката до рамото. Размачкване в областта на ставите не се прави. При размачкването на крака се хваща с едната ръка глезена на детето както при поглаждането, а с другата се извършва размачкването.\nРазтриване на гърдите. (от средата на третия месец до края на първата годинка) Извършва се както поглаждането, но с по-голям натиск. Допира се по-плътно ръката до кожата. Прави се 3-4 пъти.\nРазтриване на корема. (от средата на третия месец до края на първата годинка) Поставят се двете ръце успоредно една до друга върху правите мускули на корема на детето, от двете страни на пъпа. Извършват се 3-4 едновременни движения с двете ръце от краката към гърдите и обратно, подобно на точене на баница. След това се разтриват страничните (косите) мускули на корема: поставят се дланите върху основата на корема до слабинните гънки на детето, така че пръстите да бъдат насочени косо, нагоре и навън. Извърщват се 3-4 движения, наподобяващи лъскане на обувки – когато едната ръка се движи нагоре, другата отива надолу и обратно. След това се поставят пръстите на ръцете от двете страни на поясната област с върхове насочени назад и длани – напред и се извършва бързо изтеглящо движение напред, докато пръстите се съберат под пъпа, подобно на втората фаза на поглаждането на гърдите. Прави се 3-4 пъти.\nРазтриване на краката. (от средата на третия месец до края на първата годинка) С дясната ръка се хваща десния глезен на детето, а с дланта на лявата ръка се извършват кръгообразни дижения по цялата външна повърхност на бедрото, от коляното до таза. При левия крак се сменят ръцете. Прави се 4-5 пъти за всеки крак.\nРазтриване на гърба. (от средата на третия месец до края на първата годинка) Прави се в областта на мускулите, разположени от двете страни на гръбначния стълб. Върху сложеното по корем дете се поставят показалеца, средния и безименния пръст в областта на врата му и се извършва не много бързо движение надолу до кръста. Показалецът и безименният пръст оказват натиск от двете страни на гръбначния стълб, а средният пръст се движи по него, без да натиска. Извършва се 3-4 пъти само отгоре надолу.\nРазтриване на седалището. (от средата на третия месец до края на първата годинка) Извършва се с кръгообразни движения с дланите на ръцете, като се притискат по-силно към кожата, за да въздействат и на мускулите, които са в дълбочина.\nПасивна дихателна гимнастика с ръце. (от третия месец до края на първата годинка) Включва три упражнения: кръстосване на ръцете пред гърдите, сгъване и разгъване на ръцете, повдигане и спускане на ръцете. При кръстосването на ръцете пред гърдите (“файтонджийско движение”) детето хваща палците на ръцете, а с останалите пръсти се придържат китките му. Извършват се кръстосване на ръцете пред гърдите, след което се разгъват максимално встрани. Движението на ръцете се извършва в раменните стави. Повторя се 3-4 пъти. След това се прави сгъване и разгъване на ръцете в лакътните стави също 3-4 пъти и се завършва с оше толкова движения на повдигане и спускане на ръцете. При последното упражнение движенията се извършват в раменните стави, като при повдигане ръцете отиват нагоре от двете страни на главата, а при спускане – надолу от двете страни на тялото.\nПасивна дихателна гимнастика с крака. (от третия месец до края на второто тримесечие – докато детето може стабилно да стои изправено) Включва три упражнения: сгъване и разгъване на краката, “велосипедист” и “тупаница”. За сгъване и разгъване на краката се хващат с ръце поотделно краката на детето в областта на подбедриниците и се извършват едновременни сгъвания и разгъвания на двата крака в коленните и тазо-бедрените стави. Стъпалата на детето не трябва да се опират до масата. При “велосипедист” се хващат стъпалата и се извършват отново сгъване и разгъване на коленните и тазо-бедрените стави, като при сгъването се опират и даже трият стъпалата на детето върху масата. Сгъването и разгъването на краката се извършва последователно – когато единият крак се сгъва; другият се разгъва и обратно. При “тупаница” се хващат краката както при “велосипедист” и се сгъват в коленете и в тазо-бедрените стави. Допират се стъпалата до масата с цяла повърхност. При извършване на упражнението единият крак се повдига от масата, а другият се допира, след което се извършва обратното. Краката не се разгъват, нито се трият в масата, а само се тупат в нея.\nТанцуване. (от средата на третия месец до шестия месец) То се започва, ако детето може да държи главата си изправена, когато тялото му е поставено във вертикално положение. Хваща се детето под мишниците, изправя се във вертикално положение и се допират стъпалата на краката му до твърда повърхност. При този допир краката му се изпъват рефлексно за кратко време, след което се отпускат. Упражнението се повтаря ритмично 10 –20 пъти. Неупражняването на този вроден рефлекс води до изчезването му. Тогава при допир на стъпалата в твърда повърхност краката на детето се свиват в коленните и тазо-бедрените стави, като рефлексната реакция липсва. Тогава трябва упорито да се упражнява танцуването до появата на рефлекса, защото съдейства за навременното прохождане на детето.\nПлувец. (от третия месец до средата на петия месец) Поставя се детето по корем. Хванат се с едната ръка двата му крака в областта на глезените, повдига се и се поставя другата ръка под гърдите му. Повдига се цялото тяло на детето, като се запазва хоризонталното положение. Детето придвижва рефлексно главата си нагоре, подобно на плувец и разгъва гръбначния си стълб.\nКръгови движения с ръце (от четвъртия месец до края на първата годинка) Детето, легнало по гръб, се хваща за палците на ръцете. Започват се кръгови движения едновременно с двете му ръце, които са изправени и се движат в раменните стави.\nСядане (от четвъртия месец до деветия месец) Поставя се детето да легне по гръб, хвана се за мишниците и леко се притегля напред, докато седне. Това е почти пасивно сядане. Постепенно се включват активни елементи. Дава се на детето да хване палците и се притегля напред. По-късно се хваща за китките на ръцете, които са свити в лактите, разгъват се леко напред, с което се приканва към сядане. Тогава детето сяда като активно сгъва лактите си. Когато умението напредне, се фиксират краката на детето в коленете с лявата ръка, а с дясната се хваща лявата ръка на детето, отвежда се встрани и се подтиква към сядане. Същото може да се повтори и с другата ръка. Постепенно може да се премине от сядане към изправяне на детето.\nОбръщане от гръб по корем (от четвъртия месец до шестия месец) Легнало по гръб, се хваща единия крак на детето и срещуположната ръка. Повдига се ръката нагоре до главата му и се опитва да му се помогне да се обърне по корем в посока на хванатата ръка. Когато детето напредне, се помага само чрез хващане на крак. Прави се, докато детето започне да се обръща само.\nОбръщане от корем по гръб (от петия месец до шестия месец) Поставя се детето по корем с крака към масажиращия. С дясната ръка се хващат двата му крака в глезените. Промушва се другата ръка под гърдите на детето отляво надясно и се хваща дясната му ръка за китката. Обръщането започва чрез завъртане на краката и издърпване на хванатата ръка, докато детето се обърне по гръб. По-късно упражнението се изпълнява само с помощ за краката.\nСтоене (от петия месец до единадесетия месец) Изправя е детето и се дръжи под мишниците в продължение на няколко минути. По-късно се оставя само, хванато за неподвижна опора (кревата или друг предмет). След това се оставя да стои, като се поддържа само за китките на ръцете, докато започне да стои само.\nПълзене (от шестия месец до десетия месец) Поставя се детето да легне по корем и се фиксират стъпалата му при свити в коленните и тазо-бедрените стави крака. След това се слага пред него ярка играчка и се чака да се придвижи. Ако това не стане, се поставя другата ръка под гърдите му и се придвижва напред. Когато детето започне да пълзи самостоятелно се оставя ярката играчка на 1/2 до 1 м пред него и когато я достигне, се отдалечава отново.\nПристъпване встрани. (от осмия месец или от както може да стои стабилно като се придържа) Поставя се детето изправено, хванато за креватчето. Слага се интересна играчка на около 20 см встрани от него и с говор и мимика се кара да я вземе, за да направи първата крачка.\nПристъпване напред. (от осмия месец до края на първата годинка) Отначало се държи детето под мишниците и се притегля леко напред. Когато напредне, може да се държи само за китката или дланите на ръцете. След деветия месец може да се използва малка детска количка, за която детето се хваща и пристъпва напред. Най-добре е детето да се учи да пристъпва напред като се води за двете ръце. Детето навежда тялото си напред и се застава зад него. То се хваща за показалците на човека и се хващат здраво китките на ръцете му с ръце. Като стане сигурно ходенето с помощ с двете ръце, се преминава към ходене с помощ с едната ръка. Хватката трябва да е много стабилна, за да не се получи навяхване на ръката. Когато детето проходи се преустановяват всички процедури по масаж и гимнастика и се състредоточава вниманието върху ходенето.\nRe: Масаж и гимнастика за бебета\nby Dani on Пет 18 Апр 2008, 21:48\n* Изберете момент, в който вие и вашето бебе сте спокойни и отпуснати. Препоръчва се половин час след хранене.\n* В стаята трябва да е топло (поне 25-26 градуса). Съблечете изцяло бебето. Ако времето е хладно или има влага, покрийте частите на бебето, които няма да се масажират.\n* Поставете бебето на мека повърхност, така че то да се чувства удобно и безопасно. Осигурете си няколко малки възглавнички.\n* Добра идея е да си сложите малко крем на ръцете и да разтъркате така, че да станат меки и топли.\n* Масажът се извършва от главата към пръстите на краката. С леки и нежни докосвания ще работите върху главата, лицето, раменете, ръцете, гърдите, стомаха и краката.\n* Докато масажирате бебето го гледайте нежно. С това вие стимулирате всички сетива на бебето и установявате по-силно визуално общуване и по-голяма чувствителност. Отпуснете се, забравете задръжките и говорете на бебето си.\n* Помнете, че движенията ви трябва да бъдат нежни, не правете механични движения. Забравете за рутината, бъдете изобретателни.\n* Ако бебето иска да смени позата, позволете му. Не го насилвайте да стои в определена поза, по-късно можете да се върнете към пропуснатите участъци.\nЗатворете очи и натиснете клепачите си. Силата, с която масажирате трябва да е същата като тази, с която натискате клепачите си, без да си причинявате дискомфорт.\nВ малките участъци използвайте върховете на пръстите си. За по-големи участъци използвайте дланите си. “Малки потупвания” означава да докосвате бебето си нежно, а “масаж” – да движите леко мускулите под кожата.\nДокосвайте челото, слепоочията и основата на черепа.\nВежди и клепачи\nМестата около устата\nУшите и около тях\n(Запомнете: пипайте много нежно)\nДокосвайте нежно и масажирайте задната част на врата с бавни движения като достигате до рамената.\nБавно поставете ръце на неговите/нейните рамена.\nМилвайте бебето от врата към раменете в посока гърдите.\nРамене и ръце:\nОформете кръг с пръсти и палец около ръката на бебето. Започнете да милвате от участъка около мишницата и се спускайте надолу по ръката. Бъдете много внимателни, когато достигнете до лакътя, това е много чувствителна зона.\nОколо китките можете нежно да упражните въртеливи движения. Много внимавайте с всички тези движения.\nМилвайте всеки крак с цялата си ръка, натискайте нежно бедрата. Леко сгънете краката и колената като притискате бедрата към тялото.\nПети и ходила:\nМасажът на ходилата е много релаксиращ. Започнете с лек натиск върху всеки палец, после към петичките и отново се върнете на палците. Понякога масажът на ходилата облекчава стомашните болки. Милвайте нежно всички пръстчета. Правете кръгови движения върху петите.\nОбърнете бебето обратно. Започнете с големи движения, които включват главата, врата, гърба и краката и правете движенията винаги в една посока. Потупвайте леко бебето по раменете и гърба и масажирайте с върховете на пръстите си, с кръгови движения. Не масажирайте гръбначния стълб, само поставете ръка върху него, така че бебето да усети топлината. Може да правите кръгови движения върху гърба на бебето. Сложете ръцете си върху горната част на краката и работете надолу към стъпалата.\nКогато достигнете до ходилата, отново започнете отгоре. С нежни и бавни движения завършете масажа като започнете отново от главата към пръстите на краката.\n* Повтаряйте масажа когато искате да прекарате чудесни моменти с вашето бебе.\n* Правете го, когато имате време за детето.\n* Не се ядосвайте ако бебето не съдейства. Опитайте по-късно\nby mamazavinagi on Съб 19 Юли 2008, 14:06\nПоли, 05.03.2007 11:39\nНаскоро четох в bg-mamma\nдискусия дали гимнастиката за бебета е полезна и дали се препоръчва.\nРазбрах, че има различни мнения по този въпрос; че има майки, които са\nправили гимнастика и други, които не са - по различни причини; че има\nбебета, които харесват гимнастиката и други, които не им е приятно да\nправят упражнения (не е ли така и с нас, възрастните?).\nПоразрових се малко повече и прочетох, че гимнастиката подобрява\nработата на дихателната и сърдечно-съдовата система на бебето,\nстимулира развитието на нервната система, сетивните органи и\nопорно-двигателния апарат. Повишава емоционалния тонус на детето и\nзащитните сили на организма му.\nНие с моето бебче правим заедно гимнастика. Но не написаното по-горе ме\nубеди да я правя. Убеди ме самата Ева, моята дъщеря. За нея това е една\nигра, на която тя искрено се радва и в която активно участва. Това е\nоще едно нещо, което правим заедно. И двете много се забавляваме, много\nсе смеем, пеем си за фон. Това са прекрасни минути.\nНаправих консултация с ортопед и педиатър - те ме увериха, че\nгимнастиката може само да бъде полезна за моето бебче, а и за\nотношенията ми с него. Дадоха ми няколко указания, защото правилното\nизпълнение на движенията е изключително важно.\nРеших да ви покажа колко сме щастливи, докато правим гимнастика.\nТака може би повече майки ще преодоляват мързела и ще играят с децата\nси тази полезна “игра”.\nИма някои неща, свързани с бебешката гимнастика, които трябва да бъдат спазвани:\nбебето да е навършило поне месец и половина и да тежи не по-малко от 4 кг;\nстаята да е добре проветрена и отоплена (21-23 градуса); бебето може да е съблечено или леко облечено;\nда е минал час/час и половина от последното хранене;\nупражненията се правят само ако носят удоволствие на бебето.\nА ето и самите упражнения:\nДо навършване на 2 месеца:\nПоставяне на бебето по корем\nПървоначално бебето се поставя за по няколко секунди, времето\nпостепенно се увеличава. Наблюдавайте детето и когато се умори, го\nе поставено по корем, свийте крачетата и с една или две ръце подпрете\nстъпалата. Детето се отблъсква, придвижвайки се напред. С това\nупражнение се започва, когато бебето се задържа малко по-дълго по корем.\nПри навършване на 2 месеца се добавят:\nПасивна гимнастика с ръце\nРъчичките на бебчето се хващат и кръстосват пред гърдите, след това\nсе повдигат и разтварят встрани. Прави се с честотата на дишане.\nе по гръб, крачетата се хващат за стъпалата, сгъват се и се разгъват,\nсякаш върти педалите на велосипед. При това упражнение аз пея на Ева\nедна от любимите й песнички: “Водно колело”\nКрачетата отново се хващат, но се допират последователно до пода, имитирайки тропане.\nПри навършване на 3 месеца се добавят:\nСгъване на краката с изправени коленни стави\nКрачетата на бебето се хващат за коленете и се повдигат нагоре, като коленните стави се придържат изправени.\nОт коремно положение, с едната ръка леко се притискат раменете надолу към пода, а с другата стъпалата се повдигат нагоре.\nПовдигане на раменете и гърдите от коремно положение\nот коремно положение, с едната ръка се притиска седалището надолу, а с\nдругата детето се подхваща през гърдите и се повдига нагоре.\nедната ръка бебeто се хваща през гърдите, а с другата - за стъпалата.\nТака то се вдига от пода, като целта е да си извие главата нагоре.\nсе хваща за едното стъпало и за противоположната ръка, за да му се\nпомогне да се обърне по корем. Отначало то ще остава с едната ръка под\nтялото и ще трябва да му се помага и за нея. Впоследствие само ще\nпоставя ръчичките си отпред.\nПри навършване на 4 месеца се добавят:\nРъцете се движат в кръг едновременно от раменните стави.\nОбръщането от гръб по корем става с помощ, но се хващат само краката. Постепенно бебчето започва и само да се обръща.\nБебето започва да се обръща от корем по гръб.\nПри навършване на 5 месеца се добавят:\nБебето започва да се опитва да пълзи. Първоначално се движи назад, докато координира движенията си.\nположение по гръб се хващат стъпалата на бебето така, че да останат\nзалепени за пода. С другата ръка се подхваща през кръста и се повдига\nнагоре. Главата се отпуска назад. Задържа се за малко в това положение.\nе по корем, ръцете се свиват в лактите, така свити се хващат и се\nизвиват внимателно назад и нагоре, за да се приближат плешките една към\nе по корем, опряно на длани, хващат се краката и тялото се повдига от\nпода. Първоначално с едната ръка се помага на бебето да се задържи,\nдокато добие навика да се подпира само на ръце.\nТрябва да кажа, че съм чела и за други упражнения, като танцуване,\nпридържане на детето право, стъпило на земята, изправяне от легнало по\nгръб до седнало положение и др. Ортопедът ми обясни, че такива\nупражнения, които помагат на детето да стои право или да сяда\nпреждевременно не се препоръчват, защото на тази възраст развитието на\nмускулите изпреварва това на ставите. Не бива детето да се поощрява да\nседи или да стои преди то само (или по-точно ставите му) да са готови\nза това. Има риск да се изкривят непоправимо крачетата или да се получи\nлуксация (изскачане на тазобедрената става).\nНадявам се и вие като нас с Ева да се забавлявате така добре, докато правите гимнастика.\nВ статията са използвани материали от www.bg-mamma.com\nby Дени :) on Сря 10 Сеп 2008, 08:56\nАз ги знам някой и като бебе ги правихме повече...\nby Schatzе on Съб 13 Сеп 2008, 23:28\nИ като бебе и сега много обича да го масажирам. Най-много иска на крачетата. Все го `болят` милия.\nby lenig on Нед 08 Фев 2009, 15:49\nЧудсна темичка, дано и аз се науча да правя тези неща .\nby Lindzi on Вто 08 Дек 2009, 14:05\nПървата година от живота на детето (кърмаческия период) се характеризира с бурно развитие, което не се повтаря през време на целия следващ живот. През първата година масата на детето се увеличава с 200%, дължината на тялото с 50%, а обиколката на главата с 35%. Много активно се развива мозъкът. При новороденото той тежи 330 гр., към 6-ти месец е 622 гр., а към първата година – 925 гр. Това говори, че масата на мозъка се увеличава за 1 година повече от 2,5 пъти.\nПрез кърмаческия период се извършва процес на усъвършенстване и диференциране на висшата нервна дейност. Детето изработва множество условно-рефлекторни връзки. Усилва се дейността на ендокринните жлези. Бурният растеж, високата активност на обменните процеси, отслабването на пасивния имунитет от първите месеци на живота, поставят големи изисквания към физическото възпитание на детето.\nГолямо значение за предпазване от болести и укрепване на здравето играят:\n* Организацията на общия режим\n* Достатъчното пребиваване на детето на чист въздух\n* Пълноценното хранене\nВ комплексите от тези мероприятия определено място заемат гимнастиката, масажът и закаляващите процедури. Те са приложими за всички здрави кърмачета. Гимнастиката за деца до едногодишна възраст включва: пасивни и активни упражнения, масаж.\nПрез първите 3-4 месеца, когато при детето има изразен физиологичен хипертонус на мускулите на горни и долни крайници, е добре да се прилагат само рефлекторни физически упражнения с използване на онези рефлекси, които предизвикват контракции на мускулите, които не са в хипертонус. Рефлекторните упражнения се основават върху наличието у детето, от момента на раждането, на редица безусловни кожно-мускулни рефлекси. Така например, ако се натисне стъпалото при основата на пръстите, се предизвиква стъпателен рефлекс, който се изразява в сгъване на пръстите. Ако при появата на стъпателен рефлекс се упражни натиск по външната страна на стъпалото по посока от пръстите към петата, възниква силно разгъване на пръстите на краката.\nРефлексите на долните крайници се проявяват като рефлекторно пълзене и рефлекторно “подритване”. Рефлекторното пълзене се проявява, ако детето е легнало по корем и се създаде твърда опора откъм стъпалата. Детето се отблъсква от опората и се придвижва напред – “пълзене”. Рефлекторното “подритване” възниква, ако детето в изправено положение се поддържа под мишниците, така че крачетата му се допират до масата. Детето рефлекторно се отблъсква от тази повърхност. Гръбначният рефлекс се предизвиква от движение на показалеца и големия пръст паравертебрално от седалището към главата при странично положение на детето.\nНа възраст след 3-ти 4-ти месец, когато изчезва физиологичния мускулен хипертонус и тонуса на бебето се уравновесява, могат да се включат и пасивни упражнения.\nПри нормално развиващо се дете на възраст 6 месеца се проявяват произволни (активни) движения, които широко се застъпват в комплексите по ЛФК (лечебна физкултура), отначало пасивно-активно, а след това активно.\nПротивопоказания за масаж и ЛФК:\n* Остри фебрилни състояния\n* Тежки форми на хипотрофия\n* Гнойни и други остри възпалителни заболявания на кожата, подкожната тъкан, лимфните възли, мускулите, костите\n* Заболявания, съпроводени с болезненост на костите и тежки форми на рахит\n* Туберкулоза на костите\n* Вродени пороци на сърцето\n* Остри нефрити\n* Обширни пъпни, бедрени, ингвинални и скротални хернии\nОтрицателната реакция на детето към занятията е временно противопоказание за прилагане на масаж и ЛФК. При липса на противопоказания, ЛФК може да се провежда от едномесечна възраст.\nМасаж и гимнастика за бебета от 0-1 год.\nby pumpal21 on Чет 14 Окт 2010, 14:35\nПрез първите дни след раждането оздравителните занимания се свеждат до масажа. Посоката на движенията трябва да съвпадат с движенията на лимфния ток – ръцете се масажират от китката към лакътя и подмишницата, а краката – от стъпалата към коленете и слабините. Похватите на масажа не са сложни – главно поглаждания и разтривания с дланта и пръстите. Продължителността на всеки похват е не повече от 1 минута.\nДетето лежи по гръб с крака към края на масата.\n1. Поглаждайте детето с върха на пръстите по гърдите и корема – 8-10 пъти. Разтривайте същите области – 6-8 пъти. Отново лекопоглаждайте – 6-8 пъти.\n2. Поглаждайте с върха на пръстите междуребрените мускули в посока от гръдната кост към хълбоците – 8-10 пъти. Не натискайте ребрата. Разтривайте 6-8 път Завършвайте с леки поглаждания – 6-8 пъти.\n3. Поглаждайте коремните мускули с кръгови движения попосока на часовниковата стрелка – 8-12 пъти.\n4. Поглайждайте и разтривайте краката по 8-12 пъти по посока от стъпалото към слабините.\n5. Поглаждайте и разтривайте ръцете по 8-12 пъти по посока от китката към рамото.\n6. Обърнете детето по корем и поглаждайте гръбмето с дланите на двете ръце отгоре надолу, а с тилната им страна – в обратна посока. Повторете същото 6-8 пъти.\nОт 3-4 месечна възраст въведете прости упражнения, като ги редувате с похватите на масажа – последователно внимателно свивайте краката и ръцете, повдигайте ги, отвеждайте ги встрани, подпомагайте детето да пълзи и да преминава в седнало положение.\nШестмесечната възраст е своеобразна граница в живота на детето. То става «по-самостоятелно». Малкото вече е овладяло много движения, започва да пълзи, да се обръща, опитва се да сяда, да ляга, да пристъпва, хванало се е с ръчичките си и подкрепяно от възрастния. Значи и упражненията се усложняват, нараства делът на самостоятелното участие на детето в тях. Ето няколко упражнения за дете на 9-12 месеца:\n1. Детето стои, а вие вдигате ръцете му нагоре, като едновременно го пазите да не падне – 10-12 пъти.\n2. От същото положение пружиниращи прикляквания – 12-16 пъти.\n3. Детето лежи по гръб, вие придържате краката му, а то самостоятелно сяда и се връща в изходното положение – 6-8 пъти.\n4. От същото положение помагате на детето да повдига и снема краката си – 6-8 пъти.\n5. Вие държите детето, а то подскача на място – 10-12 пъти, след което ходи.\n6. Детето седи на столче, а вие хващате краката му. На пода зад стола има играчка. Детето се навежда назад, взема играчката и се връща в изходното положение – 6-8 пъти.\n7. Играчката лежи пред стоящото дете. Вие го придържате за коремчето, а то се навежда и взема играчката – 8-10 пъти.\n8. Хванати за ръце, с лице един към друг, потичайте на място с детето 35-40 с. След това походете 35-40 с.


Напуснах съпруга си, но не намерих щастието...\nНАЧАЛО НАЧИН НА ЖИВОТ Напуснах съпруга си заради любовта на живота ми, но не намерих щастието…\nНапуснах съпруга си заради любовта на живота ми, но не намерих щастието…\nЗаради любовника, напуснала съпруга си и загърбила 12 години брак, но не намерила щастието.\nТова е нейната история:\n“Преследвах щастието и унищожих всичко. Ако ми беше казал някой преди година, че на 30 години ще бъда сама с две деца, бих му казала, че е луд.\nСамо преди една година имах всичко: прекрасни синове, хубав дом, добър човек и баща на децата ми до мен.\nЖивях перфектно и имах спокоен семеен живот. Въпреки това, нещо липсваше в брака ми. Чувствах се самотна. Защо не бях щастлива?\nСрещнах съпруга си, когато бях на 17 години. Той беше няколко години по-възрастен от мен, а аз бях омагьосана от него. Имаше работа, кола, къща … Беше човек на място. Забавлявахме се докато следвах и след дипломирането си е нормално да се оженим. Това е естествения ход на нещата. В момента имаме две прекрасни деца.\nСлед второто си дете започнах да се чувствам по различен начин. Мразех какъв човек станах. Не се чувствах красива, нито доволна. С времето станах нещастна. Копнеех за съвършенство. Постоянно търсех потвърждение от съпруга си, че съм красива, добра, перфектна…\nНо не получавах това от него. Някъде по пътя спряхме да общуваме. Разговорите ни се сведоха до въпроси за децата и тяхното развитие.\nЛюбовта избледняваше. Бракът се разпадане пред очите ми.\nТогава в живота ми се появи Той. Говорихме за всичко: деца, къща, семейство, живот … Беше ми сродна душа, моята душевна храна. От него получих това, което търсех. Може би е разбиране, или поне така ми се струваше. Харесваше татуировките ми, споделих зависимостта си от кафе, имахме едни и същи житейски цели. Виждах любовта на живота ми. Разбираше ме както никой досега. Познаваше ме по-добре от всеки! Исках го с цялото си същество.\nИмаше само един проблем: Беше женен!\nПризнахме любовта си един към друг и реших да се разведа с човека, с когото делях добро и лошо 12 години. Разводът беше спокоен. Без тежки думи. След два месеца бях разведена жена с две деца. Не се притеснявах. Знаех, че ме чакаше щастието. Поне така си мислех …\nПостоянно говорехме за това как ще живеем щастливо с децата. Но един ден дойде при мен и ми каза, че не може да остави съпругата си, да разруши брака си и не иска да причини това на децата си.\nМоята сродна душа си тръгна от мен. Изчезна внезапно, както влезе в живота ми. Не искам да ме съжалявате. Сърцето ми се счупи на малки парчета, но не съм жертва!\nСтанах по-силна. Сега се боря за щастието на децата ми. Самотна съм, но не съм нещастна. Знам, че направих погрешни стъпки, но също така знам, че заслужавам щастие и няма да се успокоя, докато не го намеря…\nХрупкав домашен хляб


Обявяват конкурс за анализ на правното състояние и оценка на дружеството - Финансови новини\nОбявяват конкурс за анализ на правното състояние и оценка на дружеството\n25.03.2015 0 Коментара\nСтартира подготовката за приватизация на Българската фондова борса (БФБ). Това обявиха от Агенцията за приватизация и следприватизационен контрол(АПСК).Структурата е обявила конкурс за подготвяне на анализ на правното състояние и оценка на малко над 50 на сто от капитала на дружеството.\nЖелаещите кандидати трябва първо да заплатят 500 лв. за конкурсна документация. Те трябва да си набавят необходимите документи в рамките на 20 календарни дни. Заедно с това за включването в конкурса се заплаща депозит за участие на стойност 1000 лв.\nМеждувременно през миналата седмица кабинетът взе решение националната агенция „Музика” ЕООД и Аудиовидео „Орфей” ЕАД да бъдат върнати в забранителния списък за приватизация. Част от капитала на двете компании е Министерство на културата. Те бяха извадени от забранителния списък през 2011 г. и 2013 г., но оттогава многократно е бил обсъждан въпросът за връщането им в него.\n← Нужен ли е на България собствен икономически модел и какъв да бъде той?\nЕЦБ предупреди гръцките банки да спрат да финансират държавата →


Може например катастрофа да ви принуди да минете по по-заобиколен маршрут. Какво ще изберете - комфорта на климатика или достатъчно заряд, та да се приберете със сигурност?\nАми ако закъсате някъде по иначе живописния и приятен път? И колко голяма е разликата в разхода на електрони от батерията при 120 км/ч и 100 км/ч?\nЕто какво - сега вече има възможност всеки да си отговори на тези въпроси с ново устройство, наречено EV Profiler. А всеки, който няма електромобил, но желае да си купи при първа възможност, сега може да се запознае с неговите функции и да е много по-подготвен за параметрите на електромобилното шофиране, което му предстои.\nEV Profiler прилича малко на анти радар, но всъщност е усъвършенствано GPS проследяващо устройство, което записва точната позиция по всяко време. То измерва времето, за което ускорявате или намалявате, промяната в надморската височина и шофьорските ви навици, след което всяка нощ качва данните на сървърите а EV Profiler. Хм, вероятно се питате, дали полицията би имала достъп до тях, хи хи...\nСледващата стъпка е компютърът на компанията да генерира детайлен дневен отчет, показващ наличния заряд в батерията, най-ниското достигано ниво на заряд (ако е зареждана през деня), карта с вашите пътувания, минута-по-минута енергиен профил и списък с направления. Леле, това е доста информация...\nГотиното при EV Profiler е, че може да го използвате във всяка кола и после да сравнявате показателите на различни електромобили. Без да харчите много пари, данните ще ви кажат дали най-добрият избор е Peugeot iOn или пък Nissan LEAF, или Renault Fluence Z.E.\nМоже дори да се направи сравнение между изцяло електрическия Nissan LEAF и електромобила с удължен пробег Chevrolet Volt. Така ще определите какво разстояние от дневните ви пътувания може да се изминава само на електроенергия с Volt, преди да се включи удължителят на пробега на колата.\nАко си мислите, че има 'малки букви' във всичко това, е, не е като да няма. Наемът за устройството е около 30 лв на ден или 100 на месец, което при миниатюрния разход на енергия на електромобилите ще ви върне в позицията на управляващите някой мощен SUV, които се разделят със същите пари за бензин. Всеки ден закъснение струва 7 лв допълнително, така че не е добре да се закъснява.\nИначе казано, при наличието на вече не малко приложения за мобилни телефони, които предоставят подобни данни (макар и не с такава точност), тази чудесия май ще излиза малко скъпо на средния потребител. Вероятно е по-добра идея за управители на фирмени автопаркове, които искат да тестват електромобилното направление и възприемане, което може да спести на компаниите много средства и да им показва къде са колите им във всеки един момент, колко енергия бива изцеждана от батериите им и... хм, май си отива на преосмисляне на фирмения транспорт\nАко ви е интересно, вижте повече на страницата на EV Profiler.\n[От: Green Car Reports, EV Profiler]\nПрочетено 976 пъти Последна корекция Събота, 28 Декември 2013 12:20\nОще от тази категория: « Cadillac Converj отново в плановете на GМ за... да, 2013-та Кога Chevrolet Volt пести пари – да живеят тестовете! »


Начало Технологии Тестове за здравина носят добра и лоша новина за Galaxy S9\nТова сочат резултатите от експериментите на SquareTrade\n21:44 20.03.2018 4937 ~ 1 мин. четене\nТестове за здравината на новия флагман на Samsung – Galaxy S9, носят и добра, и лоша новина за феновете на бранда. Това сочат резултатите от експериментите на SquareTrade, доставчик на гаранции за потребителска електроника.\nДобрата новина е, че Galaxy S9 е по-издръжлив както от предшественика си Galaxy S8, така и от прекия си конкурент iPhone X, пише TechSpot.\nЛошата е, че се напуква още при първото изпускане. Това показват тестовете на контролирано падане – с лице надолу, със задния капак надолу и настрани. Устройството е било пуснато от над 1.8 метра височина върху бетонна повърхност, както става ясно от видеото по-долу.\nВ него може да видите и други любопитни тестове – за степента на огъване под тежест, симулирано прекатурване в специална машина, в която то се върти 60 секунди.\nЧупливостта на новите смартфони не е изненада предвид стъкленото им покритие. Все повече производители залагат на този материал в изработката на панелите си, за да осигурят възможност за безжично зареждане.\nБюджет и финанси 1928


Бургас > Слънчев Бряг > Вила Феста Мария Ревас\nРазположение: Вила Феста Мария Ревас предлага 5-звездни помещения за настаняване и се намира в югозападния район на курорта Слънчев бряг. Тя е само на 20 минути от международното летище на Бургас и на около 150 метра от плажа. Вилата има добри транспортни връзки и се намира на ...\nБургас > Слънчев Бряг > Хотел Дюн\nБургас > Слънчев Бряг > Planeta Hotel and Aqua Park\nБургас > Слънчев Бряг > Смартлайн Меридиан Хотел\nМестоположение: Смартлайн Меридиан Хотел се намира в близост до южния център на комплекс Слънчев Бряг. Настаняване: 14.00 ч. Напускане: 12.00ч. Настаняване: Хотел Меридиан предлага 268 стаи са разположени на 10 етажа. Разстоянието от плажа е ...\nБургас > Слънчев Бряг > Хотел Авалон\nМестоположение: Комплекс Авалон е разположен в западната част на Черноморският Ни курорт Слънчев Бряг. Хотелът се намира срещу Хотел Меридиaн, на 150м от плажа и на 800 м от центъра на курорта, на разстояние 1,5км от един от най-старите Европейски градове - Несебър, на 30км от Бургас и ...\nБургас > Слънчев Бряг > Хотел Бургас Бийч\nМестоположение: Хотел "Бургас Бийч" се намира на първа линия, на самия плаж на курортния комплекс Слънчев бряг. Настаняване: Хотелът е сграда на 19 етажа. Хотелът предлага 252 двойни стаи, 26 двойни свързани стаи и 6 едно-спални апартамента. Всяка двойна стая е ...\nБургас > Слънчев Бряг > Хотел Империал\nМестоположение: Хотел "Империал" **** е разположен в южната част на Слънчев бряг - изток. Намира се на 1,5 км от стария Несебър. Настаняване: Хотелът разполага с 215 стаи - 26 двойни стаи, 155 двойни стаи с допълнително легло, 25 студиа /junior suits/ и 9 апартамента, ...


Връщаме арабските туристи в "Златни пясъци"\nИзточник: Varna24.bg 13:29 / 20.04.2017 Отпечатай Изпрати\nОбщина Варна се стреми към връщане на арабските туристи в "Златни пясъци". В тази посока ще и предстоящото участие на Варна в международното туристическо изложение в Дубай - най-голямото в арабските страни.\nТова обяви пред Дарик Соня Георгиева, шеф на дирекция "Туризъм" към Община Варна. В интервю за предаването "Зала Пленарна" тя обясни, че в Арабския свят "Златни пясъци" е изключително популярен курорт.\nЦелим се и в по-висока категория туристи от Азербайджан. Варна има шанс да привлече повече платежоспособни летовници от азиатската държава. Традиционно те почиват в Турция, но търсят разнообразие и възможности да летуват в Европа, от което можем да се възползваме.\n"Представяме се навсякъде като мирна и спокойна дестинация. Това се търси, защото спокойствието и сигурността са първите изисквания за един турист, когато тръгва на пътуване", отбеляза Соня Георгиева.\nНай-многобройни сред чуждестранните туристи тук са германците. Това лято се очаква ръст от 12-15 на сто на немските летовници. Повече ще са и руските туристи. Очаква се завръщане не украинските гости. Ръст се забелязва и в броя на летовниците от Чехия, Полша, Иран и Израел, посочи Георгиева.\nЗа Великден хотелите във Варна и курортите са посрещнали около 20 000 румънски гости. Туристите от северната ни съседка са доволни от базата и особено от храната, която получават. Тук наблягат и на шопинг туровете. Имало е обаче оплаквания за санкции за неправилно паркиране и действията на "паяка" в "Златни пясъци".\nМного са бедни! Идват само да ползват олинклузива,ядат на корем,нищо ,че храната не е хубава,разхождат се с ръце в джобовете,зяпат наляво и надясно и нищо не купуват! Даже не питат и за цената! Печелят само хотелите -от нощувките,никой друг!\nДе жа вю - 80-години рџ�‘\nсъс закуска и обяд на корем,само парцалковци идват.Със силиконов салам и велики мениджъри скоро туризъм няма да видят\nвърнете шведи норвежци,ФИНЛАНДЦИ И ХОЛАНДЦИ.МАНГАЛИ СИ ИМАМЕ В ИЗОБИЛИЕ...!!!\nНе искаме муджахидини тук!\nбраво омръзна ни да идват бедни руснаци\nНели Симеонова 1\nЗа пари някои са готови на всичко,да му мисли обслужващият персонал....\nЩе пляскаме от щастие..


Теорема на щастието | Tialoto.bg\nТеорема на щастието\t0\nЗащо си нямаме министерство на щастието?\n|17 юли 2016\n„Как се нарича когато ти е топло и не искаш нищо да се промени? Щастие, предполагам.“\nВъв време на размирици, на несигурност и страх, се замислих за щастието. За онова вътрешно топло усещане, което сгрява душата и свива мускулите на лицето ни в лъчезарна усмивка. Не е тайна, че България е на края на класацията на най-щастливите държави – заемаме 129-то място от общо 157 страни. Според доклада на Мрежата за решения за устойчиво развитие, щастието е по-добър показател за човешкото благоденствие от измерването на образованието, здравето, бедността, приходите и доброто управление. Но какво е щастието за нас?\nСигурна съм, че всеки има различно тълкувание. Няма как да дадем обща дефиниция – за едни е печалба от тотото, за други – наличието на работа, за трети – спокойствие и безметежност. Древните ацтеки следват от раждането си следните думи: „Ти се раждаш в един свят на страданието; страдай и после ще получиш своя покой“. Обезпокоена съм от този завет, но пък като държава от дъното на класацията, може би сме приели присърце думите на изчезналата вече цивилизация на ацтеките.\nДжон Стюарт Мил е казал: „Задайте си въпроса дали сте щастливи и мигом ще престанете да бъдете щастливи“, но аз решавам да потърся малко повече информация за щастието, за да проверя, дали може да бъде въведена „Теорема на щастието“.\nЧаст от щастливите държави е и Холандия. Има нещо, което уж правело населението щастливо – марихуана. Апропо, има и взаимовръзка между щастието и употребата на алкохол и стимуланти – прекомерната употреба отново води до нещастие. Още древните гърци са го казали – умереност е ключът. В тази умереност са се специализирали и швейцарците – в много части на държавата не можеш да окосиш ливадата си или да изтупаш килима в неделен ден, забранено е простирането на балкона, а след 10 часа вечерта и дума не може да става да си пуснеш водата в тоалетната. Тук идва един по-дълбок въпрос – можеш ли да си свободен, спазвайки закона и спазването на закона гарантира ли щастие?\nИма държава, в която щастието е държавна политика. Това е държавата, в която телевизията се появява през 1999 година, престъпността и убийствата са на практика непознати, тютюнопушенето е забранено със закон, образованието и здравеопазването са безплатни. Държавата, въвела Брутното национално щастие – Бутан. Там хората живеят с това, което имат и нямат очаквания за щастлив холивудски финал. Може би липсата на нереалистични очаквания е ключът, но пък не са ли те двигател на иновацията и тласък към напредъка? Напредък, който ни носи повече удобства, комфорт и неминуемо – финансови постъпления? Купуват ли парите щастие?\nИмаше един виц по въпроса – седи си човек на плажа, кротко нищоправейки. Минава един бизнесмен, дошъл на почивка и го попитал какво прави. Нищо – отговорил мъжът. Хвани се на работа!, посъветвал го новодошлия. Защо? За да спечелиш пари! Защо? За да можеш да си позволиш да си почиваш. Че аз и сега го правя... Колкото по-богати са хората, толкова по-трудно се създават нематериално щастие. Очакваме всичко, което правим, да е материално подсигурено. В будистките държави уличните бездомници са щастливи, макар да не притежават нищо материално. Изследвания показват, че това може би се дължи на предопределеност или иначе казано – вяра в „съдбата“. Те не обвиняват правителството, че са бедни, защото вярват, че това е негативна карма, наследена от предишен живот.\nСпоред Джереми Бентам, познат като основател на утилитаризма, има проста формула за щастието – знак плюс за хубавите неща в живота и знак минус – на негативните. Резултатът е общото щастие, ако то изобщо може да бъде претеглено. Това общо щастие има ли препятствия? Можеш ли да бъдеш щастлив с дупките по пътищата? Имаме ли нужда от индекс на националното щастие и ако нацията е щастлива, това означава ли, че самите вие сте? Щастието е ефимерно понятие, което търпи промени всеки ден. Днес, например, щастие е може би, да се събудиш без черна хроника в новините – без атентати и преврати.\nИ така, от ацтеките до днес, смисълът на щастието се променя, спрямо динамиката на света, в който живеем. Силно се надявам, че тази „еволюция“ на щастието няма да стигне до фаза, в която да се радваме на неща, които днес приемаме за даденост – вода, храна, подслон, мир. Търсенето на щастието е като търсенето на Итака, важното е обаче това пътешествие да не ни разделя от истинския смисъл на живота – да се наслаждаваш на мига, тук и сега.\nКакво ви мотивира, според астролозите?\nЕсента идва, подсилете имунната система по естествен път\nЛили Олдридж дефилира бременна\n6 зодиакални знака, които поставят секса пред любовта\nМая Манолова разпуска на Витоша


Бойко Борисов в Кърджали: ГЕРБ много скоро ще се върне на власт!\nГЕРБ много скоро ще се върне на власт, обяви в Кърджали лидерът на партията Бойко Борисов. Той и заместникът му Цветан Цветанов бяха в града край Арда за 7-годишнината от създаването на местната структура.\nБойко Борисов заяви още:\nАко ГЕРБ е силен, ако ГЕРБ прави училища, ако ГЕРБ продължава да строи България така, както всичко до сега – всички пътища, които се направиха, проходи, са по време на нашето управление. Така че ние да строим България, да си строим инфраструктурата, хората виждате и близо година след оставката още идват и казват: „Благодаря, това вие го направихте”.\nТова е моят план и на партията като такава. Вие виждате как ГЕРБ харчи партийните субсидии. Над 9 милиона сме дали вече да подпомагаме земетресения, наводнения, църкви, джамии.\nПонеже сме в Кърджали, ето сега кметовете благодаряха за партийните субсидии, които сме дали и за джамиите в Кърджали.\nНие сме партия, която е абсолютно независима във вземането на решения. Решенията ги взима Изпълнителната комисия, съответно със своите структури. Оттам нататък никой не стои зад нас. Именно затова всички са срещу нас, защото ние не сме част от статуквото. И затова е тази ярост срещу нас. Вие виждате колко неща сме построили в Кърджалийско.


Отслабване през пролетта – по-лесно с тези 3 сезонни храни - Calorex\nОтслабване през пролетта – по-лесно с тези 3 сезонни храни\nМожете да подпомогнете вашето отслабване през пролетта с 3 типични за сезона храни. Вижте кои са те и се постарайте да ги включите в дневното си меню.\nСуров или сготвен спанакът е еднакво полезен за сваляне на излишни килограми през пролетните месеци. Той е нискокалоричен (100 g от любимата храна на Попай моряка съдържа едва 20-25 калории) и същевременно с това е много полезен. Богат е на хлорофил, витамин К, А и C, фолиева киселина, желязо. Отличава се с високо съдържание на неразтворими фибри и засища за дълго време. Подпомага чревния транзит и защитава чревната лигавица.\nАспержи – за по-лесно отслабване през пролетта\nПодобно на спанака и аспержите са изключително нискокалорични пролетни зеленчуци. В 100 g имат само 20 калории. От хранителна гледна точка са чудесен източник на калций, желязо, мед, витамини А, C, Е, К, B6 и B9 (фолиева киселина). Съдържат както разтворими, така и неразтворими фибри, които подпомагат работата на храносмилателната система и стимулират движението на червата. Могат да се консумират сурови, на пара, сотирани, под формата на крем супа или в комбинация с месо, морски дарове и други зеленчуци.\nПрез втората половина на месец май започват да зреят и ягодите. Прекрасните пролетни плодове с форма на сърце и цвят на обич са отличен избор за всеки, който е поел по пътя на отслабването. Те не само са нискокалорични, но и са богати на витамин С. Притежават мощно диуретично действие, подпомагат пречистването на организма и освобождаването му от натрупаните токсини.\nА ето и нещо интересно – през 2015 г. проучване анализира ефекта на богати на антоцианини плодове, в т.ч. и ягоди. Оказва се, че въпросните водноразтворими пигменти, които са причина за червения, синия и виолетовия цвят на растенията, помагат за намаляването на коремните мазнините при животните. Изследователите смятат, че същото се случва и при хората.\nЗа още по-ефективно отслабване през пролетта специалистите у нас препоръчват приемът на трите посочени храни да се комбинира с…\nКалорекс/Calorex® – убиецът на упорити мазнини в проблемните области като корема и талията. Това е изцяло природен продукт, съчетание от две перфектно допълващи се и усилващи действието си съставки. Всяка капсула съдържа 500 mg екстракт от тропическия плод Гарциния камбоджа (хидроксицитрат) и 100 mcg биологичноактивна форма на хром (хром пиколинат). Хидроксицитратът в продукта намалява количеството мазнини, като увеличава избирателното изгарянето им и потиска образуването им. Хром пиколинатът редуцира телесното тегло чрез потискане на апетита и засилване на основната обмяна на организма.\nПродуктът е напълно безопасен, има отлична поносимост и е подходящ за продължителен прием. Дозира се по 2 капсули дневно, 30 минути преди хранене. За постигане на оптимални резултати е желателна по-дълговременна употреба, съчетана със спорт и подходящ хранителен режим.\nЕтикети: апетит, движение, диета, калории, килограми, корема и талията, мазнини, метаболизъм, отслабване, тегло, хранене, храни, хранителен режим\nПредишнаПолезни съвети за отслабване – последвайте ги още сега!\tСледващаКак да се движим повече – съвети за активност и отслабване


Защо шамаросаха Макрон » 1den.BG | Новините днес, обективни и без цензура\nот 1DEN.BG 11.06.2021, 19:56 532 Преглеждания\nЗа няколко минути новината обиколи земното кълбо. Френският президент е личност, която концентрира вниманието на световните медии със своята нетипичност, култура и надменност. Той е млад и има излъчване, с което малко президенти могат да се похвалят. Представителността на Макрон е блестяща. Факт, който никой не отрича. Въпреки всичките тези дадености, не може да се каже, че той е „обичан“. Наричан е „Юпитер“ не случайно. Този прякор подпечатва дистанцията между него и редовите французи. Една година преди следващите президентски избори, Еманюел Макрон предприе обиколка на дълбока провинциална Франция за да усети „пулса“ на народа.\nКой е той? Казва се Дамиен Тарвел и е 28 годишен. Безработен и живеещ с приятелката си под наем в селото в което е роден и което никога не е напускал. Декларира се като част от „Жълтите жилетки“. Именно тези хора френският президент обиди навремето, като каза, че вместо да чакат на техния тротоар, „работата“ да дойде при тях, трябва те да сменят тротоара с друг, там където има работа.


„Блумбърг”: България сменя старите съветски самолети\nНачало България „Блумбърг”: България сменя старите съветски самолети\nБългария одобри сделката за 8 самолета Локхийд Мартин Ф-16 за 1,25 млрд. долара, важна част от най-мащабното превъоръжаване на балканската страна от Студената война досега.\nДоговорът за покупката на изтребителите F-16 Block 70 е част от усилията на правителството да смени старата съветска техника. България и други източноевропейски държави преустройват армиите си, за да отговорят на стандартите на НАТО, след анексирането на Крим от Русия и критиките от страна на американския президент Доналд Тръмп, че не харчат достатъчно за отбраната.\nПравителството даде мандат на министъра да подпише 4 договора за изтребителите, оборудването, боеприпасите и надзора, които може би ще бъдат одобрени от българския парламент следващата седмица. Това каза военният министър Красимир Каракачанов пред репортери.\nРешението „изпълнява дългогодишна мечта на българските военновъздушни сили, поставяйки я на равно ниво с нашите партньори в Алианса“, каза пред репортери генерал Андрей Боцев, началник на отбраната.\nЦената надхвърля първоначално одобрения от България размер от 1,8 милиарда лева (1 милиард долара), и ще увеличи разходите за отбрана на България до около 1,5%. Правителството може да предложи преразглеждане на тазгодишния бюджет за финансиране на сделката, заяви миналия месец заместник-министърът на финансите Росица Велкова.\nФинансовото министерство продаде облигации на вътрешния пазар за 300 млн. лв. през юни, за да финансира сделката.\nпредишна статияВижте какво остави след себе си адския ураган вилнял в Халкидики (снимки/видео)\nСледваща статияСидеров: Продължавам да съм председател на ПГ „Обединени патриоти“\nСАЩ ще изпратят допълнителни военни и изтребители в Саудитска Арабия заради Иран\nКупуваме F-16, строим „Белене“ и всички ще бъдат доволни\nБорисов: България ще повиши военния бюджет до заложените от НАТО параметри\nФлотът на САЩ потвърди автентичността на видеоматериали с НЛО (ВИДЕО)\nПолша започна пазарлъка със САЩ за нови „невидими“ изтребители F-35\nОще от: България, В РАЗВИТИЕ, На фокус, Свeтът за нас, Топновина\nВажен ден за Великобритания, парламентът ще обсъди и гласува Брекзит\nБорис Бонев: Трябва да се освободим от приватизатора на Витоша (ВИДЕО)\nСлънчево начало на уикенда, с температури близки до летните\nБорис Тончев - 19.10.2019, 08:39\nРени Никифорова - 19.10.2019, 08:00\nВасил Димов - 19.10.2019, 06:00


40 ГОДИНИ ЦДГ "РАДОСТ" - ПРИКАЗКА БЕЗ КРАЙ - НДТ, Добрич, България\n2018-11-14 @ 17:25 EET\n40 ГОДИНИ ЦДГ "РАДОСТ" - ПРИКАЗКА БЕЗ КРАЙ\n2015-05-28 @ 17:09 EEST\nДиректорът на ЦДГ №20 "Радост" Валентина Господинова пред НДТ\n- Г-жо Господинова, тази вечер ще се състои концерт на възпитаниците на ръководената от Вас детска градина, който е и кулминацията на тържествата, посветени на 40-годишнината от създаването й. Вихте ли разказали кога е създадена ЦДГ №20 и с какви други прояви отбелязахте тази годишнина?\n- Детската градина е открита на 6 ноември 1974 година по повод тогавашния празник 7 ноември заради огромния брой деца в квартал "Балик". Той тогава не е съществувал като квартал "Балик", местонахождението на сегашната детска градина е било края на града. Годишнината започнахме да празнуваме още през есента на м. г. Тогава проведохме тържествен Педагогически съвет, на който направихме презентация на историята на детската градина и на случващите се в годините значими за нея събития. В последствие проведохме благотворителна вечер, която беше посветена на годишнината. Събраните парички вложихме в изработването на костюми за настоящия концерт. След което по желание на родителите направихме туристически празник в Центъра за защита на природата и животните. Той се проведе през пролетта. Участваха всички групи, всички родители, избрахме един прекрасен слънчев ден. Малчуганите се забавляваха заедно с родителите си, тъй като една от най-важните цели на възпитанието на децата е тясната връзка на детската градина със семействата. Търсим всевъзможни начини да бъдем по-близко до семейството - и в детската градина, и извън нея. Във вторник направихме един празник, който беше специално за децата. Поканихме външни аниматори, които ги забавляваха, украсихме детската градина, Сдружението на родителите им подари прекрасна торта. Децата пяха, танцуваха, забавляваха се. Това беше техният ден.\n- Разкажете, ако обичате, за концерта тази вечер.\n- Концертът ще се състои от 17 часа в зала "Добрич". Решихме да го озаглавим "40 години ЦДГ - приказка без край". Подчинихме съдържанието на концерта на приказното начало. Приказката е едно от нещата, които децата най-много обичат, тя е достъпна, лесна за възприемане - и като усещане, и като нещо, което предава най-добрите послания на децата с възпитателния ефект. За това избрахме шест приказки, които ще бъдат изтанцувани от всяка една от групите, за да предаде посланието за доброто, което се случва в света около нас. Това са приказките "Червената шапчица", "И косът помага", "Дивите лебеди", "Спящата красавица", "Цветята на малката Ида" и "Маша и мечокът". Сюжетът на целия спектакъл е, че приказките учат децата на добро, че доброто се случва в света. Нашите всички приказки са такива - в тях доброто винаги побеждава. Това е посланието.\n- Г-жо Господинова, колко деца се обучават в момента в ЦДГ №20 "Радост"? Кое я прави привлекателна за родителите?\n- Детската градина е една от най-посещаваните в Добрич. Всеизвестно е, винаги е била с най-голяма натовареност. В момента се посещава от 172 деца в шест групи. Очакваме през следващата година да са повече, защото имаме страшно много желаещи да постъпят. Аз съм много щастлива, че имаме родители, които живеят в центъра на Добрич, но години наред си водят децата при нас. Мисля, че основното, което прави детската градина привлекателна, е екипът. И съдържателната възпитателна работа, с която насищаме всяка учебна година. Това са двете важни неща - кои са хората, които правят образованието и как го правят.\n- ЦДГ №20 работи по много проекти. Бихте ли разказали за тях?\n- За последните шест-седем години в детската градина са реализирани 11 проекта, финансирани от различни институции, три от които от Европейската комисия, програма "Учене през целия живот", секторна програма "Коменски". Работим по програми, които се финансират от Министерството на образованието и науката. Всички проекти са с културна насоченост. И това е една от отличителните черти на детската градина. И трите финансирани европейски проекта са такива. Важно за детската градина, това, което я отличава от всички останали, с което ние много се гордеем, е, че във времето работехме изключително много за културното поведение на децата. Което по-късно прерасна в Програма за култура и нравственост на децата. Т. е. към културното поведение добавихме и нравственото възпитание на подрастващите. От там нататък създадохме книга за родителите, която нарекохме Правила за култура и нравственост на децата. Години наред работим по тази програма, тя си е наша, допълнителна, извън задължителните учебно-възпитателни програми на МОН. Считаме, че е изключително ефективно да се работи в днешните времена за култура и нравственост на децата.\n- Г-жо Господинова, какво е Вашето послание, пожелание - към колегите Ви, към родителите, към децата?\n- Първото и най-важно нещо е да отгледаме здрави деца. Второ, да ги научим да обичат рода и родината си. И трето, да ги възпитаме като граждани на нашата държава. Това са основните послания, които искаме да внушим в децата. А на родителите - дай Боже, здрави и щастливи деца.\n40 ГОДИНИ ЦДГ "РАДОСТ" - ПРИКАЗКА БЕЗ КРАЙ | 0 брой коментари | Регистрация